Adela Savoiakoa

Adela Savoiakoa, Alix edo Adelaida Mauriennekoa (Maurienne, Savoia, 1092ko azaroaren 18a – Montmartre, Paris, Frantzia, 1154ko azaroaren 18a), Frantziako erregina ezkontidea izan zen.

 Bizitza 
Humberto II.a Savoiako kondearen eta Gisela Borgoinakoaren alaba izan zen, Kalisto II.a aita santuaren iloba.

 Ezkontzak 
1115. urteko abuztuaren 3an, Parisko Notre Dame katedralean, Kapetar dinastiako Luis VI.a Frantziako "Gizena" erregearekin ezkondu zen.

 Ondorengoak 
Adela Savoiakoa, Kapetarretan oinarritutako Bosoniden adar batekoa, itsusitzat, baina arretatsutzat eta elizkoitzat hartu zuten, eta bere ezkontzatik zazpi seme-alaba eta alaba bat jaio ziren:

 Felipe (1116-1131), ez nahastu izen bereko anaiarekin. Gazte hil zen, zalditik erorita.
 Luis VII.a Frantziakoa, 'Gaztea', (1120-1180), Frantziako erregea.
 Enrique (1121-1175), Beauvaiseko apezpikua (1149-1161), eta Reimseko artzapezpiku-dukea (1161-1171).
 Hugo (1123), gazterik hila.
 Roberto (1123-1188), Roberto Handia deitua, Dreux-eko eta Perche-ko kondea (1137-1184) .
 Konstantza Frantziakoa (1124-1180), 1140an lehen aldiz ezkondua Eustakio IV.arekin (1127-1153), Eustakio Bloiskoa deitua, Boloniako kondea, oinordeko ezagunik gabea. 1154an Raimundo V.a Tolosako kondearekin (1134-1194) bigarren aldiz ezkondua.
 Felipe Frantziakoa (1125-1161), Parisko apezpikua.
 Pedro (1125-1182), 1152an Isabelle Courtenaykoarekin (1135-1206) ezkondua, Courtenayko dama.

Roberto Dreuxkoa eta Pedro Courtenaykoa, bi familia-lerro garrantzitsutako enborrak dira.

 2. ezkontza 
Erregea hil ostean, 1137. urtean, Adela Savoiakoa Montmorencyko Matthieu I.a kondestablearekin ezkondu zen bigarren aldiz, eta alaba bat izan zuen.

1153. urtean, senarraren baimena lortu zuen Montmartre abadian erretiratzeko, Luis VI.a erregearekin fundatu zuena. 

 Heriotza 
1154. urteko azaroaren 18an hil zen.

 Erreferentziak 

 Ikus, gainera 
 Savoiako etxea

 Kanpo estekak 

Kategoria:Erregina ezkontideak
Kategoria:Frantziako erregina ezkontideak
Kategoria:Savoiako etxea